
Caracasko 23 de Enero parrokiako El Observatorio izeneko atalaren irudi bat; auzo hori eraberritzeko Ian handia egiten ari dira herri kontseiluan bildutako auzokideal berria 



Venezuela eta Marinaleda (Andaluzia, Espainia) bisitatu dituzte Askapenak 
antolatutako brigadetako bik; helburua, demokrazia parte-hartzailea 
praktikan jarri duten bi eredu bertatik bertara ezagutzea. Ikasteko. 



GotzonHermosilla 



Urtero, Askapena era- 
kunde intemaziona- 
listak brigadak 
antolatzen ditu 
munduko zenbait 
lekutara, hango berri ikasi eta 
euskal elkartasuna toki horieta- 
ra eramateko asmoz. Aurten, 
baina, beste jite bat eman nahi 
izan diote planteamendu horri, 
eta gaika antolatu dituzte briga- 
dak, bakoitza Ian esparru baten 
inguruan ardaztuz, esperien- 
tziak trukatu eta arlo horietan 
munduko beste zenbait lekutan 
zer egiten den ikasteko helburuz. 
Hortaz, brigada batzuek 
Argentina eta Uruguai izan 
dituzte helmuga, herrialde horie- 
tan memoria historikoaren gaia 
nola lantzen duten ikusteko; 
jatorrizko herrien borrokaren 



oihartzuna Euskal Herrira ekar- 
tzeko asmoz, Palestinan eta 
Mexikon izan dira euskal briga- 
distak; bestelako ekoizpen ere- 
duak ezagutu nahi izan dituzte- 
nek Venezuela eta Argentinako 
lantegi berreskuratuak bisitatu 
dituzte; eta, azkenik, bi brigada 
antolatu zituzten demokrazia 
parte-hartzailearen gaia lantze- 
ko. 

Azken brigada horiek Vene- 
zuela eta Marinaledara (Andalu- 
zia, Espainia) abiatu ziren. Han, 
ikusi zuten herritarrek nolako 
tresnak garatu dituzten beraiei 
zuzenean dagozkien arazoetan 
erabakiak bitartekaririk gabe 
hartu eta ebatzitakoa gauzatu 
ahal izateko. Bi esperientzia oso 
desberdin, zein bere muga eta 
lorpenekin, erakusten dutenak 
herritarren jabekuntza eta parte 
hartze zuzena, helburu desiraga- 



rria ez ezik, bide egingarria ere 
badela. 

Venezuelan auzolana 

Ibon Poza eta Xabier Zabalo biz- 
kaitarrak Venezuelan egon ziren 
joan den abuztuan, eta, han, ber- 
tatik bertara ezagutu zuten conse- 
jo comunal edo herri kontseiluen 
errealitatea. Auzoetan sortzen di- 
ren batzordeak dira herri kontsei- 
luak, auzokideek osatuak, berta- 
ko biztanle guztien parte hartzea- 
ri irekiak, eta auzoan dauden 
arazoak detektatu eta horiei ir- 
tenbidea bilatzeko helburua du- 
tenak. 

Normalean, azpiegituretan 
dauden gabeziak konpontzea iza- 
ten da herri kontseiluen helburu 
nagusia: bideak egin, kaleak as- 
taltatu, argiak jarri, estolderia 
konpondu eta abar. Azken bolada 
honetan, kirol azpiegiturak eta 



eskolak eraikitzea izaten ari da 
herri kontseiluen lehentasuneta- 
kobat. «Kontseiluenlanaulertze- 
ko, kontuan hartu behar da han- 
go errealitatea eta hemengoa oso 
desberdinak direla», dio Pozak. 
«Han dauden gabezia batzuk be- 
harrizan larriak izaten dira. Esa- 
terako, uholdeak eta euriteek era- 
gindako luiziak oso ohikoak dira, 
eta horrelakoak gertatzen direne- 
an, herritar askok etxea galtzen 
du. Horretarako, oso premiazkoa 
da, esaterako, hesiak eta hormak 
eraikitzea». 

Herri kontseiluak arazoa de- 
tektatzendu, etaproiektubat egi- 
ten du arazo hori konpontze alde- 
ra. «Kontseiluan parte hartzen 
duten herritarrek erabakitzen di- 
tuzte proiektu horren nondik no- 
rakoak», dio Zabalok. «Auzokide- 
ek bi lagun aukeratzen dituzte, 
Gobernuaren aurrean ordezkari 



izango direnak, baina haien fun- 
tzio bakarra herritarren izenean 
Gobernuarekin negoziatzea da; 
ez dira inorennagusi. Ordezkari 
horiek bi urtean behin aukera- 
tzen dituzte, eta, teorian, mundu 
guztiak pasatu behar du ardura 
horretatik. Denen arteko berdin- 
tasuna asko zaintzen dute». 

Proiektua gobernuari aurkez- 
ten diote, eta horrek, egitasmoa 
onartu ostean, dirua eta baliabi- 
deakjartzendituhoriaurreraate- 
ra ahal izateko. «Batzuetan, diru 
asko izaten da, eta, horregatik, 
kontrolak jartzen dira diru hori 
ondo erabiltzen dela ziurtatze- 
ko». Auzokideak arduratzen dira 
lanak aurrera eramateaz, «Eus- 
kal Herrian egiten den auzolana- 
ren antzera», baina desberdinta- 
sun batekin: eskolak eraikitzen 
edo kaleak konpontzen jarduten 
dtren auzokideek lansaria kobra- 
tzen dute zeregin horregatik: 
«Auzo batzuetan langabezia oso 
handia da, eta, askorentzat, delin- 
kuentzia izaten da irtenbide ba- 
karra. Auzolan horri esker, auzo- 
kideek dirua jasotzen dute egin- 
dako lanagatik», dio Zabalok. 

Herritarren parte hartzea politikagintzan 




Marinaledakojornaleroekegindakobatzarra,alkatearekin, 



Auzoa galnditzen duten azpie- 
giturak sortzeko — auzo batetik 
besterako errepideak eraikitzea, 
adibidez — , herri kontseilu batek 
baino gehiagok osatutako kon- 
tseiluak eratzen dlra. Herri kon- 
tseiluak ez daude auzo guztietan, 
soilki horretarako euren burua 
antolatzen duten auzoetan bai- 
zik, baina, zenbait lekutan, herri 
kontseiluen sare indartsua osatu 
da, eta botere handia izaten dute. 
Horrek, kasu batzuetan, erresis- 
tentziak eta mesfidantzak sor- 
tzen ditu alkateengan: izan ere, 
hiri batzuetan alkatearen zeregi- 
na ez da izaten herritarrek herri 
kontseiluen bidez erabakitakoari 
sinadura jartzea baino, eta alkate 
batzuek ez dute hori besterik 
gabeonartzen. 

Esan bezala, azpiegiturak sor- 
tzea izaten da herri kontseiluen 
lehenengo zeregina, baina ba- 
tzuk harago ere joaten dira. 
«Auzo batzuetan, herri kontsei- 
luak eraikin bat berreskuratzen 
du,etabertanjartzenduegoitza», 
azaldu du Zabalok. «Valencia 
udalerrian, esaterako, herri kon- 
tseiluaren egoitzan ordenagai- 
luak doan erabiltzeko gune bat 
zegoen, haiek infocentro deitzen 
dutena, oinarrizko gaiak merkea 
go eskaintzen dituen supermer 
katu sozialista, zinema eta abar. 
Beste askok ikastaroak antola 
tzen dituzte, umeentzako oporral 
diak eta abar; hau da, azpiegitu 
ren gaiaz gain, Ian soziala egiten 
dute, eta auzoari bestelako bizita- 
sunaematendiote». 

«Herritarrek zuzenean boterea 
izatea», «auzoaren errealitatea 
eraldatzea» eta «kontzientzia piz- 
tea» izaten da herri kontseiluen 
lanaren xedea, Pozaren aburuz 
« Jendeak ikusten du antolakun 
tzaren bidez gauzak egin daitez 
keela, auzoa hobetzen dela. Kon 
tuan hartu behar da iraultza boh 
vartarraren aurreko garaietan 
auzo pobreen egoera benetan ta- 
malgarria zela. Batzuetan, poli- 
zia, medikuak eta abar sartu ere 
ez ziren egiten auzo haietara. 
Ahal duena salba dadila zen garai 
hartakoaraua». 



Pozak eta Zabalok oso interes- 
garri irizten diote Venezuelan 
ikusitakoari, eta antza aurkitzen 
diote Euskal Herriko auzolanare- 
kin. «Balna, jakina, kapitalismo- 
aren pentsamoldea sartu den 
neurrian, horrelako ohiturak 
galdu egin dira gurean. Hango 



fit 



Venezuelan, 
jendeak ikusten du 
antolakuntzaren bidez 
gauzak egin daitezkeela» 

IBONPOZA 

Venezuelan egondako brigadista 

«Herri kontseilu 
batzuek, azpiegiturez 
gain, Ian soziala egiten 
dute auzoan» 

XABIERZABALO 

Venezuelan egondako brigadista 

«Marinaledan sekulako 
gaitasuna dute legeak 
ezartzen duen marra 
gorria saihesteko» 

AXIER LOPEZ 

Marinaledan egondako brigadista 



eta hemengo errealitateak oso 
desberdinak badira ere, hainbat 
gauza hemen ere egin zitezkeen, 
baina lehenengo urratsa izango 
litzateke horren kontzientzia piz- 
tea». 

Marinaledako batzarrak 

Aspalditik dator Marinaledako 
tradizio borrokalaria. Jornalero- 
en herria da, inoren lurra landuz 
bizimodua ateratzen ahalegin- 
tzen diren nekazariena, eta beren 
egoera salatzeko azken 35 urtean 
egin dituzten mobilizazio eta pro- 
testaldiek oihartzun handia izan 
dute Andaluzia osoan, eta hortik 
kanpo ere bai. Horrek isla izan du 
udal gobernuaren osaeran ere: 
1979tik, CUT Langileen Batasu- 
nerako Kolektiboak du gehien- 
goa Marinaledako Udalean. 
Izquierda Unidako partaidea da 
CUT alderdia, eta azken udal 
hauteskundeetan, herriari 



dagozkion hamaika zinegotzieta- 
tik bederatzi eskuratu zituen, 
aurreko agintaldian baino bi 
gehiago. 

Urte hauetan guztietan, ahale- 
gin berezia egin du Marinaledako 
Udalak demokrazia zuzenaren 
zutabeak sendotzen, herritarrak 
izan daitezen udal erabakiak har- 
tzen dituztenak, eta horien berri 
izateko hara joan zen Askapenak 
antolatutako brigada bat, joan 
denuztailean. 

Bi tresna garatu dituzte horre- 
tarako: auzo batzarrak eta herri 
batzarrak. Herri batzarra da era- 
bakigune nagusia. «Guztiz irekia 
da; nahi duten herritar guztiek 
parte har dezakete, eta urtean 50 
inguru egiten dituzten, azaldu du 
joan den udan Marinaledan egon- 
dako euskaldunetako batek, 
Axier Lopezek. «Baina egoera 
berezietan, zerbait lortzeko 
borrokan daudenean, egunean 
bizpahiru ere egin izan dituzte». 

Hiru mila biztanle inguru ditu 
Marinaledak, eta batzarretan lau- 
rehun lagun inguru biltzen dira. 
Mila ere izan dira une berezietan: 
«Horrek erakusten du herrian da- 
goen kontzientzia». 

Erabakiak adostasunez har- 
tzen saiatzen dira batzarretan, 
eta hori ezinezkoa denean, bozke- 
ta egiten dute. Denek dute botoa 
emateko eskubidea, eta edozein 
herritarren botoak zinegotzi ba- 
tenak beste baho du. Mota guztie- 
tako erabakiak hartzen dituzte 
batzarrean, aurrekontuak egin 
eta onartzea barne: «Herriak zer- 
bait onartzen badu, eta horretara- 
ko dirurik ez badago, mobilizazio- 
ei ekiten diete. Andaluziako Jun- 
taren egoitzan askotan sartu dira, 
eta haien mobilizazioak oso en- 
tzutetsuak izaten dira». 

Auzo batzarrak ere egiten di- 
tuzte, auzo horri dagozkion ara 
zoen inguruan eztabaidatzeko 
Zazpibat auzotan banatu dute he 
rria, eta hango batzarretan eraba- 
kitakoa herri batzarrera erama 
ten dute. 

Lopezen ustez, «Marinaledan, 
herritarren parte hartzea ez da 
batzar irekietan parte hartzeko 
aukeraizate soila; herri kontrabo- 
terea eraikitzea lortu dute, insti- 
tuzioak gainditzeko beste gune 
batzuk eraikitzea». Horrek eman 
dio atentzioa, hain zuzen: «Seku- 
lako gaitasuna dute legeak ezar- 
tzen duen marra gorria saiheste- 
ko. Horrekin jolasten oso iaioak 
dira». 

«Askotan esaten da borroka 
egitea merezi duela», gaineratu 
du Lopezek, «eta, esaldi ponpoxo- 
etatik harago, Marinaledan ikus- 
ten da hori egia dela. Nolako az- 
piegiturak lortu dituzten edo he- 
rrian dagoen bizi-kalitatea 
ikustea baino ez dago. Apenas da- 
goen langabeziarik, eta inguruan 
daudenherrietan, berriz, %70era 
iristen da, jornaleroak izanda 
udan baino ez dutelako lanik egi- 
ten*. 

Gazteen iraultza 

Esparru publikoan parte hartzeko 
gazteen interesa txikia dela dioen 
topikoa «gezur interesatua da», 
Domingo Comas soziologoaren ustez. 



G.H. 

Gazteek paso egiten dute politi- 
kaz. Ez dute esparru publikoan 
parte hartzeko interesik. Bizitza 
pribatua eta, bereziki, aisialdia 
baino ez zaie interesatzen. Maiz 
entzuten dira horrelakoak, eta to- 
piko ere bihurtu dira. Baina «ge- 
zurra da», eta «gezur interesa- 
tua)), gainera, Domingo Comas 
soziologoaren arabera (Bartzelo- 
na, Katalunia, 1951). Soziologian 
doktore eta antropologian lizen- 
tziaduna da Comas, eta asteon 
Bilbon egon da, Edex elkarteak 
antolatutako Gazteenpartaidetza 
era berriak bizitza publikoan jar- 
dunaldietan parte hartzeko. 

Datu enpirikoak kontuan har- 
tuta, Espainian gazteek «gero eta 
gehiago» hartzen dute parte arlo 
publikoan. Frankismoaren oste- 
ko garaietatik, hauxe da parte 
hartze aktiboena izan duen be- 
launaldia; adierazle askotan, gai- 
nera: erakunde formaletako par- 
taide izatea, ekitaldi politiko edo 
sozialetan parte hartzea, eta abar. 
Botoa emateko orduan ere bai: 
2008. urtera arte, bozkatzen dute- 
nen ehunekoa handiagoa izan da 
gazteenen artean, gainerako adin 
tarteekin alderatuta. 

Orduan, zergatik tematzen 
dira helduak gazteen engaiatze 
falta nabarmentzen? «Instituzio- 
ek gazteen kontrolari eutsi nahi 
diote», dio Comasek, «etahorreta- 
rako bide bat da nabarmentzea 
gazteek berek ez dutela parte har- 
tu nahi. Helduek nahi dute gazte- 
ak aktiboak eta parte hartzaileak 
izatea, parte hartze hori modu au- 
tonomoan eratzen ez den neu- 



Alde horretatik, komunikazio 
teknologia berriekin gertatzen 
dena oso esanguratsua da, Coma- 
sen ustez. « Helduek blokeo estra- 
tegiak jartzen dituzte abian gaz- 
teen parte hartze eta aktibismoa 
saboteatzeko, teknologia berriak 
soilki ondo pasatzeko eta aisialdi- 
rako tresna gisa aurkeztuz, edo 
horien ustezko arrisku eta meha- 
txuaknabarmenduz». 

Ateakzelaian 

Hala ere, teknologia horiek mu- 
gatu nahi izatea «haizeari ateak 
jartzea» bezala da, Comasen abu- 
ruz. «Gauregun, iraultza birtuala 
egin daiteke. Baina iraultza hori 
benetakoa izateko, aktibismoak 
erreala izan behar du, ez birtuala. 
Arlo birtuala edukiz hornitu be- 
har da». 

«Ekintza publiko, deigarri eta 
blokeoa apurtzen dutenak» egi- 
tea beharrezkoa ikusten du, eta 
horren adibidetzat jo du M-15 mu- 
gimenduarekin gertatutakoa: 
«Mugimendua lehenagotik zeto- 
rren, baina hedabideen arreta 
erakarri zuten Madrilgo Puerta 
del Sol hartu zutenean, hau da, 
performance itxurako ekintza 
ikusgarri bat egin zutenean, poli- 
tikoki zuzentzat jotzen den espa- 
rruagaindituz». 

Mugimendu horren balorazio 
oso positiboa egin du Comasek, 
baina uste du gazteen mugimen- 
duak autonomoa izan beharko lu- 
keela eta, udaz geroztik, gazteak 
ez diren batzuk gazteei protago- 
nismoa kentzen saiatzen ari dire- 
la. «Edozeinmodutan , mugimen- 
du horrek erakusten du edukien 
aldeko apustua egin daitekeela 
blokeoa apurtzen bada». 



